
ΑΠΟΦΑΣΕΙΣ 

Αριθμ. ΦΓ8/4452 

Καθορισμός της αρμοδιότητας των Υπηρεσιών 
Επιτρόπου του Ελεγκτικού Συνεδρίου για τον 
προληπτικό έλεγχο των δαπανών της Διεύθυν¬ 
σης Οικονομικής Διαχείρισης της Κεντρικής Υπη¬ 
ρεσίας, της Διεύθυνσης Διαχείρισης Οικονομικών 
των εντασσόμενων Φορέων Κοινωνικής Ασφάλι¬ 
σης (ΦΚΑ), του Κέντρου Είσπραξης Ασφαλιστι¬ 
κών Οφειλών (Κ.Ε.Α.Ο.) και των πρώην Περιφε¬ 
ρειακών και Τοπικών Οργανικών Μονάδων του 
ΙΚΑ-ΕΤΑΜ, του ΟΑΕΕ και του ΕΤΑΑ και ήδη Περι¬ 
φερειακών Υπηρεσιών του Ενιαίου Φορέα Κοι¬ 
νωνικής Ασφάλισης (Ε.Φ.ΚΑ.). 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο Κατάστημα του, στις 25 Ιανουάριου 
2017, με την εξής σύνθεση: Ανδρονίκη Θεοτοκάτου, 
Πρόεδρος, Ιωάννης Σαρμάς, Χρυσούλα Καραμαδούκη, 
Άννα Λιγωμένου, Γεωργία Μαραγκού, Αγγελική Μαυ- 
ρουδή και Κωνσταντίνος Κωστόπουλος, Αντιπρόεδροι, 
Γεώργιος Βοΐλης, Βασιλική Ανδρεοπούλου, Μαρία Αθα- 
νασοπούλου, Ασημίνα Σαντοριναίου, Ευαγγελία -Ελι¬ 
σάβετ Κουλουμπίνη, Σταμάτιος Πουλής, Κωνσταντίνα 
Ζώη, Αγγελική Μυλωνά, Γεωργία Τζομάκα, Θεολογία 
Γναρδέλλη, Βιργινία Σκεύη, Κωνσταντίνος Εφεντάκης, 
Βασιλική Σοφιανού, Αγγελική Πανουτσακοπούλου, 
Δέσποινα Τζούμα, ΔημήτριοςΤσακανίκας, Ευφροσύνη 
Παπαθεοδώρου, Κωνσταντίνος Παραθύρας, Ασημίνα Σα- 
κελλαρίου, Αργυρώ Μαυρομμάτη, Ευαγγελία Σεραφή και 
Γεωργία Παπαναγοπούλου, Σύμβουλοι (οι Αντιπρόεδροι 
Σωτηρία Ντούνη και Μαρία Βλαχάκη και οι Σύμβουλοι 
Ελένη Αυκεσά, Δημήτριος Πέππας, Δέσποινα Καββαδία - 
Κωνσταντάρα, Βασιλική Προβίδη, Κωνσταντίνος Κρέπης 
και Ειρήνη Κατσικέρη απούσιασαν δικαιολογημένα, ενώ 
η Σύμβουλος Νεκταρία Δουλιανάκη αποχώρησε από τη 
διάσκεψη, σύμφωνα με τη διάταξη της παρ. 1 του άρ¬ 
θρου 2 του ν. 1968/1991), με την παρουσία του Γενικού 
Επιτρόπου Επικράτειας στο Ελεγκτικό Συνέδριο Μιχαήλ 
Ζυμή και της Γραμματέως Ελένης Αυγουστόγλου, Επι¬ 
τρόπου, Προϊσταμένηςτης Γραμματείαςτου Ελεγκτικού 
Συνεδρίου. 


Αφού έλαβε υπόψη: 

Ι.Το άρθρο 98του Συντάγματος. 

2. Τα άρθρα 19,30-32 και 34 του Κώδικα Νόμων για το 
Ελεγκτικό Συνέδριο, που κυρώθηκε με το άρθρο πρώτο 
του ν. 4129/2013 (ΦΕΚ Α' 52). 

3. Τις διατάξεις του ν. 4387/2016 «Ενιαίο Σύστημα 
Κοινωνικής Ασφάλειας -Μεταρρύθμιση ασφαλιστικού - 
συνταξιοδοτικού συστήματος - Ρυθμίσεις φορολογίας 
εισοδήματος και τυχερών παιγνίων και άλλες διατάξεις» 
(ΦΕΚ Α' 85), όπως ισχύει. 

4. Τις διατάξεις του Κεφαλαίου Γ' του ν. 4445/2016 
«Εθνικός Μηχανισμός Συντονισμού Παρακολούθησης 
και Αξιολόγησης των Πολιτικών Κοινωνικής Ένταξης και 
Κοινωνικής Συνοχής, ρυθμίσεις για την κοινωνική αλ¬ 
ληλεγγύη και εφαρμοστικές διατάξεις του ν. 4387/2016 
(ΦΕΚ Α', 85) και άλλες διατάξεις» (ΦΕΚ Α', 236). 

5. Το άρθρο μόνο του π.δ. 346/1974 «Περί ασκήσεως 
προληπτικού ελέγχου επί των δαπανών Ν.Π.Δ.Δ. τελού- 
ντων υπό την εποπτείαν του Υπουργείου Κοινωνικών 
Υπηρεσιών» (ΦΕΚ Α' 130). 

6. Τις 33397/83 (ΦΕΚ Β’ 717) και ΦΓ8/1890/31.1.2001 
(ΦΕΚ Β' 893) αποφάσεις της Ολομέλειας του Ελεγκτικού 
Συνεδρίου, όπως τροποποιήθηκαν και συμπληρώθηκαν 
μεταγενέστερα. 

7. Τη σχετική εισήγηση της Αντιπροέδρου του Ελεγκτι¬ 
κού Συνεδρίου Γεωργίας Μαραγκού, που καταχωρίστηκε 
στα πρακτικά της 1 ης/25.1.2017 Γενικής Συνεδρίασης της 
Ολομέλειας (θέμα Α'). 

8. Τη σύμφωνη γνώμη του Γενικού Επιτρόπου της Επι¬ 
κράτειας στο Ελεγκτικό Συνέδριο. 

9. Το γεγονός ότι, από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφάσισε τα εξής: 

Ορίζει: α) την Υπηρεσία Επιτρόπου του Ελεγκτικού Συ¬ 
νεδρίου στο Ίδρυμα Κοινωνικών Ασφαλίσεων - Ενιαίο 
Ταμείο Ασφάλισης Μισθωτών (Ι.Κ.Α.-Ε.Τ.Α.Μ.) και ήδη 
ενταχθέν στον Ενιαίο Φορέα Κοινωνικής Ασφάλισης 
(Ε.Φ.Κ.Α.) αρμόδια για τον προληπτικό έλεγχο δαπανών 
της Διεύθυνσης Οικονομικής Διαχείρισης της Κεντρικής 
Υπηρεσίας του Ε.Φ.Κ.Α. και β) οι μέχρι την 31.12.2016 
Υπηρεσίες Επιτρόπου του Ελεγκτικού Συνεδρίου, που 
ήταν αρμόδιες για τον προληπτικό έλεγχο δαπανών των 
παρακάτω Φορέων Κοινωνικής Ασφάλισης (ΦΚΑ) που 
ήδη εντάχθηκαν στον Ε.Φ.Κ.Α. και οι Οικονομικές Υπηρε- 

σίεςτων οποίων αποτελούν ήδη Τμήματα της Διεύθυν¬ 
σης Διαχείρισης Οικονομικών των Εντασσόμενων ΦΚΑ 
του Ε.Φ.Κ.Α., με τους κλάδους, τομείς και λογαριασμούς 
τους, ήτοι του Ι.Κ.Α.-Ε.Τ.Α.Μ.,του Ενιαίου Ταμείου Ασφά¬ 
λισης Προσωπικού Μέσων Μαζικής Ενημέρωσης (ΕΤΑΠ- 
ΜΜΕ), του Ενιαίου Ταμείου Ανεξάρτητα Απασχολούμε¬ 
νων (ΕΤΑΑ), του Οργανισμού Γεωργικής Ασφάλισης (ΟΓΑ) 
και του Ναυτικού Απομαχικού Ταμείου (ΝΑΤ)- και για την 
άσκηση των ασφαλιστικών τους αρμοδιοτήτων - του 
Οργανισμού Απασχόλησης Ελεύθερων Επαγγελματιών 
(ΟΑΕΕ), του Ταμείου Απασχόλησης Υπαλλήλων Τραπε¬ 
ζών και Επιχειρήσεων Κοινής Ωφέλειας (ΤΑΥΤΕΚΩ) και 
του Ενιαίου Ταμείου Ασφάλισης Τραπεζοϋπαλλήλων 


(ΕΤΑΤ), καθώς και του Κέντρου Είσπραξης Ασφαλιστι¬ 
κών Οφειλών (ΚΕΑΟ) και των πρώην Περιφερειακών 
και Τοπικών Οργανικών Μονάδων του ΙΚΑ-ΕΤΑΜ, του 
ΟΑΕΕ και του ΕΤΑΑ και ήδη Περιφερειακών Υπηρεσιών 
του Ε.Φ.Κ.Α. να εξακολουθήσουν να ασκούν την εν λόγω 
αρμοδιότητα τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2017 

Η Πρόεδρος 

ΑΝΔΡΟΝΙΚΗ ΘΕΟΤΟΚΑΤΟΥ 



ΕΘΝΙΚΟ 

ΤΥΠΟΓΡΑΦΕΙΟ 

